als_Latn dik_Latn lim_Latn
Nga një audit që ka bërë Kontrolli i Lartë i Shtetit (KLSh) në Drejtorinë e Përgjithshme të Shërbimit të Transportit Rrugor në Shqipëri, rezulton se në jo pak raste qytetarët për të mos paguar gjobat, ndryshojnë targën e makinës.
Sipas KLSh, një fenomen i tillë është pasojë e mungesës së një vërtetimi që qytetari i ka shlyer të gjitha detyrimet në momentin që shkon që të ndryshojë targën, rinovojë patentën, apo do të ndryshojë pronësinë e mjetit.
Por një vërtetim i tillë nuk lëshohet dhe ka një ngërç të krijuar mes institucioneve, Drejtorisë së Transportit Rrugor dhe Policisë së Shtetit që është përgjegjëse për vjeljen e gjobave, raporton TCH.
Gjatë shërbimeve të radhës që kryejnë pronarët, apo drejtuesit e mjeteve në sportelet e Drejtorisë së Shërbimit të Transportit Rrugor, nuk u kërkohet dokument që vërteton se nuk kanë detyrime ndaj organeve të Policisë Rrugore për gjoba nga kundërvajtjet administrative.
Mungesa e këtij dakordimi sjell shmangien e këtyre gjobave, pasi mjeti humbet gjurmët lehtësisht, duke ndërruar targën pikërisht vetëm për shkak të gjobave të papaguara.
als_Latn als_Latn als_Latn als_Latn als_Latn